Það eru margir önnum kafnir við að versla jólagjafir þessa dagana . Vefverslanir hafa notið aukinna vinsælda hjá landanum og margir hafa nýtt sér þau tilboð sem hafa verið í boði að undanförnu . Ef þú átt eftir að versla einhverjar gjafir þá hvet ég sem flesta til að versla við þessar flottu vefverslanir og styrkja gott málefni i leiðinni . Er það ekki notaleg tilhugsun að gefa gjafir sem gefa til baka . Það er mikið úrval í vefverslun Krabbameinsfélagsins og allir ættu að finna eitthvað fallegt þar sjá HÉR Unicef bjóða okkur upp á að versla sannar gjafir sem bjarga fjölskyldum og börnum í neyð . Eitthvað sem við öll ættum að hjálpa til við með því að styrkja verkefnið sjá HÉR Kraftur er stuðningsfélag fyrir ungt fólk sem greinist með krabbamein og aðstandendur . Vefverslunin er með fallegu armböndum Lífið er núna og aðrar fínar vörur , eins og jólakonfekt sem við kaupum nú flest fyrir jólin annað hvort í gjafir eða fyrir okkur sjálf sjá HÉR Ljósið er endurhæfingar - og stuðningsmiðstöð fyrir fólk sem hefur fengið krabbamein og aðstandendur þess . Ef þú þekkir einhvern sem er úr Breiðholti er þetta plakat snilldar gjöf . HÉR getur þú kíkt á hvað er í boði . Hjá vefverslun Blindrafélagsins er ýmislegt í boði en fallegu dúkkuvöggurnar og þríkrossinn er tilvalið til jólagjafa . HÉR má sjá nánar Ég hvet alla til að láta gott af sér leiða og versla þar sem gjöfin gefur til baka . Þetta er ekki tæmandi listi yfir þau félagasamtök sem hægt er að styrkja með því að kaupa gjafir hjá þeim .